เอเชียเสน่ห์น้อยลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ต่างชาติเทกระจาดทุกตลาดไทยยังเจอแรงขายรออีกเยอะโพสต์ทูเดย์ — หุ้นไทยร่วง 3% เกาะกลุ่มตลาดเอเชีย ข่าวร้ายดาหน้าไล่ทุนนอกออกไปเล่นทองคำอีกรอบ โบรกเกอร์แห่ลดเป้าดัชนีเหลือไม่ถึง 800 จุด
ตลาดหุ้นไทยรูดลงแรงไม่มากและไม่น้อยกว่าตลาดเอเชียอื่น หลังความวิตกกังวลวิกฤตการณ์หนี้สินในยุโรปทุบดัชนีฮั่งเส็งดิ่งหนักสุด 3.47% ส่วนบ้านเราร่วง 3.09%ปิดที่ 721.29 จุด ท่ามกลางมูลค่าการซื้อขายถึง 24,385 ล้านบาท
ขณะที่นักลงทุนต่างชาติยังขายหุ้นไทยอีก 4,524 ล้านบาท นับว่าน้อยกว่าวันก่อนที่ทิ้งแรงกว่า 7,000 ล้านบาท ส่วนรายย่อยซื้อสุทธิ 5,601 ล้านบาท โดยไม่กังวลถึงวิกฤตการเมืองในประเทศมากนัก
มาร์เก็ตติง กล่าวว่า ตลาดหุ้นทั่วโลกตกลงแรง นำโดยดัชนีดาวโจนส์ ที่วันจันทร์ติดลบ 1.24% และวันที่ 25 พ.ค. ระหว่างวันดัชนีดาวโจนส์ล่วงหน้ายังคงไหลลงแรงไม่หยุด มาซื้อขายต่ำกว่า 10,000 จุด เนื่องจากนักลงทุนวิตกกังวลกับข่าวที่ว่านายคิมจองอิล ผู้นำสูงสุดของเกาหลีเหนือ สั่งให้กองทัพเกาหลีเหนือเตรียมพร้อมสำหรับการสู้รบ รวมทั้งความกังวลเรื่องวิกฤตหนี้ในยุโรปอาจจะลุกลามในวงกว้างถึงระบบสถาบันการเงิน
อย่างไรก็ตาม นักลงทุนในตลาดหุ้นและสินทรัพย์เสี่ยงได้หันกลับเข้าไปลงทุนในตลาดทองคำอีกครั้ง ส่งผลให้ราคาทองคำโลกเพิ่มขึ้น 17 เหรียญสหรัฐต่อออนซ์ ปิดที่ระดับ 1,194 เหรียญสหรัฐต่อออนซ์ ทำให้ราคาในประเทศมีการปรับราคาขึ้น 2 ครั้ง มาปิดที่ทองคำแท่งรับซื้อบาทละ 18,250 บาทขายออก 18,350 บาท
นักวิเคราะห์จากบริษัทหลักทรัพย์ (บล.) ทรีนีตี้ กล่าวว่า หุ้นไทยเสี่ยงทั้งจากปัจจัยภายในและภายนอกเรื่องหนี้สินยุโรป ขณะที่คาบสมุทรเกาหลีก็มีปัญหาเกิดขึ้นมาอีก ช่วงนี้จึงแนะนำลดน้ำหนักการลงทุนในหุ้นสินค้าโภคภัณฑ์ พลังงาน เหล็ก เดินเรือ 
“หุ้นดิ่งลงรอบนี้ทำให้เราลดกรอบดัชนีลงมาอยู่ที่ 730760 จุด จากก่อนหน้าประเมินที่ 750780 จุด และคาดว่าดัชนีสิ้นปีจะอยู่ที่ 780 จุดจากเดิมมองไว้ที่ 800 จุด”
จากการรวบรวมตัวเลขการขายสุทธิของนักลงทุนต่างชาตินับตั้งแต่วันที่ 8 เม.ย.25 พ.ค. 2553 พบว่าต่างชาติขายออกมาทั้งสิ้น 6.18 หมื่นล้านบาท
สำหรับโบรกเกอร์มียอดขายสุทธิตั้งแต่วันที่ 8 เม.ย.24 พ.ค. พบว่า บล.ยูบีเอส (UBS) ขายออกมามากที่สุด 1.15 หมื่นล้านบาท รองลงมาคือเครดิตสวิส (CS) ขายสุทธิ 7,376.15 ล้านบาท ตามด้วยเจ.พี.มอร์แกน (JPM) ขายสุทธิ 7,007.05 ล้านบาท แมคควอรี่ (MACQ) ขาย 5,592.91 ล้านบาท ขณะที่ซีแอลเอสเอ ขาย 1,815.30 ล้านบาท 
ด้าน บล.เอเซีย พลัส ระบุว่า นับตั้งแต่วันที่ 7 เม.ย. ถึงปัจจุบันนักลงทุนต่างชาติขายออกสูงถึง 5.73 หมื่นล้านบาท เมื่อหักจากยอดซื้อสะสมสุทธิก่อนหน้านี้ยังเหลือหุ้นที่รอขายอีกเพียง 2,000 ล้านบาท 
อย่างไรก็ตาม หากนับรวมยอดซื้อสะสมรอบใหญ่สูงถึง 7.68 หมื่นล้านบาท หลังเชื่อว่าเศรษฐกิจเอเชียได้ผ่านพ้นจุดต่ำสุดไปแล้ว จะมีเม็ดเงินที่ยังขายได้อีกราว 4 หมื่นล้านบาท ที่เป็นความเสี่ยงที่จะถูกขายได้อีกอย่างน้อยราว 12 สัปดาห์